ACB Liga

ACB Liga Espainiako saskibaloi liga profesionala da, Asociación de Clubes de Baloncesto (ACB) elkarteak 1983an sortutakoa. 1957tik 1983ra Espainiako Liga gorenak Lehen Maila (Primera División) izena eduki zuen.

18 taldek parte hartzen dute bertan urtero. Txapelketa, bi fasetan banatzen da: Hasieran Liga Regular edo Liga Erregularra jokatzen dute talde guztiek. Hau bukatuta, lehen sailkatutako zazpi talde gehi ekipo anfitrioia Errege Kopan jarduteko sailkatzen dira.

Bigarren fasean, lehen sailkatutako 8 taldek Play-Off direlakoak jokatuko dute, binakako norgehiagoka sisteman.

Europa mailan, txapelketarik garrantzitsuenetarikoa da, Italiako Legarekin batera.

Historiala

Ligako Lehen Maila (1957-1983)

ACB Liga (1984rik aurrera) 

 ¹ 2019-20 denboraldian COVID-19 pandemiaren erruz ligako fase erregularra martxoan bertan behera gelditu zen. Ekainean 12 onenek play-offak jokatu zituzten eta finala partida bakarrera jokatu zen. Saski Baskonia 69-67 nagusitu zen.

Palmaresak

ACB Liga

Guztira

Beste datu batzuk 

 ACB titulu gehien lortu dituen jokalaria: Ferran Martínez, 7.
 Final gehien jokatu dituen jokalaria: Ferran Martínez, 9.
 Partida gehien jokatu dituen jokalaria: Rafael Jofresa, 758.
 Minutu gehien jokatu dituen jokalaria: Joan Creus, 20.218 minutu 585 partidatan.
 Puntu gehien saskiratu dituen jokalaria: Alberto Herreros, 9.757 puntu 655 partidatan.
 Errebote gehien harrapatu dituen jokalaria: Granger Hall, 4.276 errebote 433 partidatan.
 Asistentzia gehien eman dituen jokalaria: Pablo Laso, 2.901 asistentzia 623 partidatan.
 Hirukoitz gehien sartu dituen jokalaria: Alberto Herreros, 1.233 hirukoitz 655 partidatan.
 Tapoi gehien egin dituen jokalaria: Fernando Romay, 674 tapoi 415 partidatan.
 Baloi gehien berreskuratu dituen jokalaria: Pablo Laso, 1.208 berreskuratze 623 partidatan.
 ACB titulu gehien irabazi dituen entrenatzailea: Aíto García Reneses, 9.
 ACBn denboraldi gehien lan egin duen entrenatzailea: Manel Comas, 22.

Kanpo estekak 

  Saskibaloiko Kluben Elkartea (ACB)
  Espainiako Saskibaloi Federazioa (FEB)